Luettelo maailman korkeimmista vuorista

Tämä on **luettelo maailman korkeimmista vuorista**. Listalla on yli sata vuorta, jotka kaikki sijaitsevat Aasiassa. Luetteloon on hyväksytty vain vuoret, jotka objektiivisesti mitaten voidaan luokitella itsenäisiksi vuoriksi, eikä sivuhuipuiksi.
 
## Huomioita
Aina ei ole selvää, mikä on itsenäinen vuori ja mikä sivuhuippu. Suosittu ja intuitiivinen menetelmä vuorten ja sivuhuippujen erottamiseksi on mitata korkeusero huipulta korkeimpaan solaan, joka erottaa sen vielä korkeammasta huipusta eli topografinen prominenssi. Korkeampaa huippua kutsutaan tällöin prominentiksi. Yleinen määritelmä vuorelle on huippu, jonka prominenssi on vähintään 300 metriä. Vaihtoehtoisesti käytetään prominenssin ja absoluuttisen korkeuden suhdetta (rajana yleensä 7–8 %), koska 300 metrin raja on vähäinen korkeimmille huipuille ja toisaalta liian suuri esim. Suomen tuntureille. Alla olevassa taulukossa on käytetty prominenssirajana 500 metriä, mikä vastaa kyseisissä korkeuksissa noin seitsemää prosenttia. Haittana prominenssipohjaisessa listassa on se, että jotkin hyvin tunnetut vuoret, kuten Eiger ja Nuptse saattavat pudota pois, koska niitä yhdistää korkeampaan huippuun suhteellisen korkea sola. Muutamia sellaisia huippuja, joiden prominenssi on lähes riittävä, on sisällytetty listaan ilman järjestysnumeroa. 

On erittäin epätodennäköistä, että kaikki luetellut korkeudet olisivat edes metrin tarkkuudella oikein. Merenpinnan taso on usein hankala määritellä, kun vuori sijaitsee kaukana merestä. Eri lähteet poikkeavat toisistaan useilla metreillä ja annetut korkeudet saattavat poiketa muualla Wikipediassa esiintyvästä tiedosta. Äärimmäisenä esimerkkinä Ulugh Muztagh mainitaan usein 7&nbsp;723–7&nbsp;754 metriä korkeaksi, mutta on ilmeisesti vain 6&nbsp;973–6&nbsp;987 metriä. Monilla Karakorumin vuorilla korkeustiedot eri kartoissa saattavat poiketa yli 100 metrillä. Jopa korkein kaikista, Mount Everest, vaihtelee tuoreissakin mittauksissa välillä 8&nbsp;844–8&nbsp;850 metriä. 

Vaikka jotkin maailmankolkat erityisesti vuoristoisilla alueilla ovat yhä puutteellisesti kartoitettuja, on epätodennäköistä, että yksikään tähän listaan mahtuva vuori olisi jäänyt huomaamatta, koska luoksepääsemättömätkin seudut on kartoitettu satelliittimittauksin. Silti korkeudet ja/tai prominenssit voivat tarkentua, joten listan järjestys voi muuttua ja jopa ”uusia” vuoria voi ilmestyä listalle. Varmuuden vuoksi lista on laajennettu kaikkiin yli 7&nbsp;200 metriä korkeisiin huippuihin.

Korkein vuori ei välttämättä ole suhteellisesti korkein, kun huomioidaan korkeusero vuoren ja sitä ympäröivän tasangon välillä. Ei ole olemassa tarkkaa määritelmää ympäröivälle tasangolle, mutta Denali, Kilimanjaro ja Nanga Parbat ovat mahdollisia ehdokkaita suhteellisesti korkeimmaksi. Monien saarella sijaitsevien vuorten tasanko on merenpinnan alapuolella, ja jos tämä hyväksytään mitaksi, suhteellisesti korkein vuori on kiistatta Mauna Kea, joka kohoaa 10&nbsp;200 metriä Tyynenmeren pohjan yläpuolelle.

## Maantieteellinen jakauma
Useimmat luettelon vuoret sijaitsevat Himalajan ja Karakorumin vuoristoissa. Kaikki maailman yli 7&nbsp;000 metriä korkeat vuoret sijaitsevat Keski-Aasiassa, suorakulmiossa, jota rajaavat Noshaq (7&nbsp;492 m) Afganistanin ja Pakistanin rajalla lännessä,  Peak Jengish Chokusu (Tomur Feng) (7&nbsp;439 m) Kirgisian ja Sinkiangin rajalla pohjoisessa, Gongga Shan (Minya Konka) (7&nbsp;556 m) Sichuanissa idässä ja Kabru (7&nbsp;412 m) Sikkimin ja Nepalin rajalla etelässä.

## Luettelo

## Luokittelu
Seuraavassa on luokiteltu ylläolevat tiedot. Kaksi vasemmanpuoleista numeroa rivillä ovat vuoren korkeuden kaksi ensimmäistä numeroa ja jokainen numero oikealle edustaa vuoren korkeuden kolmatta numeroa. Oikeanpuoleiset numerot on linkitetty vuoren artikkeliin. Esimerkiksi voidaan havaita, että vain yhden vuoren (Mount Everestin) korkeus on 884x metriä. Samaten voidaan nähdä, että on olemassa vain viisi yli 8&nbsp;200 metriä korkeaa vuorta.

88 | 4
87 | 
86 | 1
85 | 8 1
84 | 8
83 | 
82 | 
81 | 8 6 6 2
80 | 9 8 5 3 2
79 | 5 4 3 3
78 | 9 8 7 6 2 2 1 0

77 | 9 9 8 8 5 5 4 1 0 0
76 |
9 7 6 6 4 1 1
75 | 7 7 5 5 4 4 4 3 3 1 1
74 | 9 9 9 9 7 6 6 6 5 5 3 2 2 2 1 1 1 0 0 0
73 | 8 8 8 8 8 6 6 5 5 5 4 2 1 1 1 0
72 | 9 9 9 8 8 8 8 7 7 6 6 5 4 4 4 3 2 2 1 1 0 0 0 0 0 0 0

## Huomautukset

## Katso myös
*Luettelo suurimmista prominensseista
*Luettelo maiden korkeimmista kohdista
*Luettelo Suomen korkeimmista kohdista

## Aiheesta muualla
* Summitpost (Currently with detailed description of 30 of the top 100 peaks)
* Prominence lists (including all mountains in the world with >1,450m prominence)
* Alpine Club Himalajan index  (Especially informative for history of ascents and location of obscure peaks)
* Discussion of frequently misquoted elevations
* BlankontheMap site on mountains of Northern Kashmir
* Digital elevation data, including all the above peaks and many more worldwide
* Hispar area: expedition reports and maps 
* List of highest mountains down to 6750 metres